CELEX: 31994D0878
Language: el
Date: 1994-12-21 00:00:00
Title: 94/878/ΕΚ: Απόφαση της Επιτροπής της 21ης Δεκεμβρίου 1994 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για τη ψευδοπανώλη των πτηνών Central Veterinary Laboratory, Addlestone, Ηνωμένο Βασίλειο

Avis juridique important

|

31994D0878

94/878/ΕΚ: Απόφαση της Επιτροπής της 21ης Δεκεμβρίου 1994 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για τη ψευδοπανώλη των πτηνών Central Veterinary Laboratory, Addlestone, Ηνωμένο Βασίλειο  

Επίσημη Εφημερίδα αριθ. L 352 της 31/12/1994 σ. 0103 - 0103

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1994 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για τη ψευδοπανώλη των πτηνών Central Veterinary Laboratory, Addlestone, Ηνωμένο  Βασίλειο (94/878/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,  Εκτιμώντας:  ότι, σύμφωνα με τις διατάξεις της οδηγίας 92/66/ΕΟΚ του Συμβουλίου της 19ης Ιουλίου 1992 για τη θέσπιση κοινοτικών μέτρων για τον έλεγχο της ψευδοπανώλους των πτηνών (3), το Central Veterinary Laboratory, Addlestone, Ηνωμένο Βασίλειο, ορίστηκε ως  εργαστήριο αναφοράς για τη ψευδοπανώλη των πτηνών- ότι, σύμφωνα με την απόφαση 93/686/ΕΚ (4) της Επιτροπής, έχει ήδη καταβληθεί χρηματοδοτική ενίσχυση της Ευρωπαϊκής Κοινότητας στο Central Veterinary Laboratory, Addlestone, Ηνωμένο Βασίλειο, και ότι έχει συναφθεί σύμβαση μεταξύ της Ευρωπαϊκής Κοινότητας  και του εργαστηρίου χρονικής περιόδου ενός έτους- ότι κρίνεται σκόπιμο να παραταθεί η εν λόγω σύμβαση για ένα έτος και να προβλεφθεί συμπληρωματική χρηματοδοτική ενίσχυση ώστε να επιτραπεί στο εργαστήριο αναφοράς να συνεχίσει τις αρμοδιότητες και τα  καθήκοντα που έχουν καθοριστεί στο παράρτημα V της οδηγίας 92/66/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η Κοινότητα χορηγεί στο Central Veterinary Laboratory που ορίστηκε ως κοινοτικό εργαστήριο αναφοράς στην οδηγία 92/66/ΕΟΚ συμπληρωματική χρηματοδοτική ενίσχυση ανώτατου ποσού 100 000 Ecu.   Άρθρο 2  1. Για τους σκοπούς του άρθρου 1, σύμβαση που αναφέρεται στην απόφαση 93/686/ΕΚ παρατείνεται για ένα έτος.  2. Ο γενικός διευθυντής της Γεωργίας εξουσιοδοτείται να υπογράψει τη συμπληρωματική πράξη της σύμβασης εκ μέρους της Επιτροπής της Ευρωπαϊκής Κοινότητας.  3. Η χρηματοδοτική ενίσχυση που προβλέπεται στο άρθρο 1 καταβάλλεται στο εργαστήριο αναφοράς σύμφωνα με τις λεπτομέρειες που προβλέπονται στη σύμβαση που αναφέρεται στην απόφαση 93/686/ΕΚ.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 21 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 224 της 18. 8. 1990, σ. 19.  (2) ΕΕ αριθ. L 168 της 2. 7. 1994, σ. 31.  (3) ΕΕ αριθ. L 260 της 5. 9. 1992, σ. 1.  (4) ΕΕ αριθ. L 319 της 21. 12. 1993, σ. 48.